text: Framtíðin hjá børnunum er trygg
text: #000001
text: Tað er eingin ivi um framtíðina hjá børnunum í Liberia, sum føroyingar longu í rúma tíð hava stuðlað gjøgnum ABC barnahjálp. Børnini ganga í skúla í Monrovia. Tey eru trygg og hava tað gott
text: #000002
text: Hóast ABC barnahjálp hevur rent seg í trupulleikar í sambandi við bygging av skúlanum uttan fyri Monrovia, er eingin ivi um framtíðina hjá liberisku børnunum, sum verða stuðlað av føroyskum stuðulsforeldrum.
text: #000003
text: Dimmalætting skrivaði leygardagin, at framtíðin hjá børnunum er óviss. Men tað er ikki rætt. Børnini fara framhaldandi at fáa stuðul frá ABC barnahjálp.
text: #000004
text: ABC barnahjálp hevur rent seg í trupulleikar í sambandi við byggingina av skúlanum, og hesar royna vit nú at loysa. Men líka mikið hvat endin verður av tí ósemjuni, so fer fer ABC barnahjálp framhaldandi at taka sær av børnunum og tryggja teimum góð lívskor, skúlagongd og útbúgving. Børnnini búgva í góðum leigaðum hølum og ganga í skúla í býnum. Seks vaksin fólk eru um tey og taka sær av teimum og ABC barnahjálp hevur samband við tey dagliga. Hilda Viderø er settur leiðari fyri verkætlanini í Liberia. Hon vitjar javnan í Monrovia fyri at tryggja, at børnini hava tað gott og at peningurin verður brúktur til tað, sum hann er ætlaður til.
text: #000005
text: Endamálið hjá ABC barnahjálp er fyrst og fremst at útvega fátækum børnum í menningarlondum varandi hjálp við skúla, útbúgving og læknahjálp. Og hóast vit hava rent okkum ímóti, so sleppa vit ikki endanum av tí orsøk. Í løtuni stuðla føroysk stuðulsforeldur 34 børnum og ungum í Monrovia í Liberia og umleið 80 børnunum í Dakar í Senegal.
text: #000006
text: Jólagávur til børn í Nigeria
text: #000008